Ahmadabad
Store norske leksikon,Geografi,Verdens geografi,Asia,Indias geografi
Ahmadabad er en by i India, i delstaten Gujarat, rundt 100 kilometer nord for elven Sabarmatis utløp i Khambhatbukta (Det arabiske hav). Storbyområdet har 7 343 000 innbyggere (2015).
Næringsliv Ahmadabad er et samferdselsknutepunkt med jernbanelinjer til blant annet Mumbai og Delhi. Ahmadabad er en betydelig industriby, kjent som «Indias Manchester» med en omfattende bomullsindustri, men også kraft-, maskin- og kjemisk industri. Bybeskrivelse Blant turistattraksjonene kan nevnes de mange storslåtte byggverkene fra glansperioden på 1400–1500-tallet, blant annet flere moskeer. Mahatma Gandhi holdt mye til i Ahmadabad, og det finnes her en rekke minnesmerker om ham, blant annet hans ashram, «retrettsted». Byen har mange eksempler på ulik arkitektur, blant annet hinduistisk, islamsk og jainistisk arkitektur, samt mer moderne arkitektur som Le Corbusier. Byen har et stort tekstilmuseum. Historie Ahmadabad ble grunnlagt av Ahmad Shah i 1411, og var senere residensby under Mogulriket. Byen har vært åsted for flere alvorlige sammenstøt mellom hinduer og muslimer. Les mer i Store norske leksikon Gujarat India Indias historie Eksterne lenker Gujarats offisielle nettsider Turistinformasjon om Gujarat Kilder United Nations, Department of Economic and Social Affairs, Population Division (2014). World Urbanization Prospects: Population of Urban Agglomerations with 300,000 Inhabitants or More in 2014, by Country, 1950-2030